Source: http://www.sodnapraksa.si/?q=davek&database%5BSOVS%5D=SOVS&database%5BUPRS%5D=UPRS&_submit=i%C5%A1%C4%8Di&order=changeDate&direction=desc&rowsPerPage=20&page=245
Timestamp: 2020-08-11 16:48:42+00:00
Document Index: 3913683

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Število zadetkov: 5236cT1kYXZlayZkYXRhYmFzZSU1QlNPVlMlNUQ9U09WUyZkYXRhYmFzZSU1QlVQUlMlNUQ9VVBSUyZfc3VibWl0PWklQzUlQTElQzQlOERpJm9yZGVyPWNoYW5nZURhdGUmZGlyZWN0aW9uPWRlc2Mmcm93c1BlclBhZ2U9MjAmcGFnZT0yNDU=
250 od 262
Sodba U 794/93-8 Vrhovno sodišče Upravni oddelek 21.09.1994 davek od dohodka iz kmetijstva - ugotavljanje katastrskega dohodka - rok Tožbenega ugovora, ki se nanaša na ugotavljanje katastrskega dohodka in ne na samo odmero davka od dohodka iz kmetijstva, ni mogoče uspešno uveljavljati v odmernem postopku, ampak v postopku ugotavljanja katastrskega dohodka.
Sodba U 662/93-5 Vrhovno sodišče Upravni oddelek 22.09.1994 davek od dobička iz kapitala - prodaja nepremičnine pred potekom 10 let - bistvena kršitev pravil postopka - sprememba prvostopenjske odločbe v škodo stranke Po določbi zakona o dohodnini iz leta 1990 in sprememb in dopolnitev tega zakona iz leta 1991 (Ur.l. RS, št. 48/90 in 34/91), je zavezanec za plačilo davka od dobička iz kapitala fizična oseba, ki dosega dobiček s prodajo nepremičnin, če je prodaja izvršena pred potekom 10 let od dneva, ko je bilo nepremično premoženje pridobljeno. Na tej pravni podlagi davčni organ utemeljeno odmeri davek od dobička iz kapitala tudi, če gre za menjalno pogodbo, če v postopku ugotovi, da je ta le navidezna in prikriva prodajno pogodbo.
Sodba U 418/93 Vrhovno sodišče Upravni oddelek 23.11.1994 odločba - nedoločnost in nejasnost izreka - vračilo dohodnine Če je izrek odločbe nedoločen in nejasen in dopušča različna tolmačenja, pomeni to bistveno kršitev pravil postopka, ki vpliva na odločitev o stvari.
Sodba U 1242/93-6 Vrhovno sodišče Upravni oddelek 11.01.1995 davek od dohodka iz dejavnosti - določitev letne akontacije s posebno odločbo Davčni organ lahko s posebno odločbo določi novo višino letne akontacije, če pri pregledu poslovnih knjig zavezanca ugotovi, da višina akontacije glede na podatke o prihodkih in odhodkih ne ustreza obsegu poslovanja, saj določba 106. člena zakona o dohodnini le na splošno oz. pavšalno ureja plačevanje letne akontacije davka iz dejavnosti.
Sodba U 143/93-10 Vrhovno sodišče Upravni oddelek 14.07.1994 dohodnina - vpliv plačanega prometnega davka za avto na znižanje odmerne osnove za dohodnino Plačan prometni davek pri nakupu osebnega avtomobila se ne odšteje od osnove za odmero dohodnine.
Sodba U 894/93 Vrhovno sodišče Upravni oddelek 08.06.1994 davek iz dejavnosti - odmera - vrstni red odmere davkov - dohodnina Iz smisla in namena 5. alinee 6. člena zakona o dohodnini izhaja, da mora davčni organ odmeriti davek iz dejavnosti pred odmero dohodnine. Ni potrebno, da bi bila odločba o odmeri davka iz dejavnosti dokončna oz. pravnomočna pred izdajo odločbe o dohodnini.
Sodba U 1006/93-7 Vrhovno sodišče Upravni oddelek 06.07.1994 davek na promet nepremičnin - vrnitev plačanega davka - pogoji Davčni zavezanec ima pravico zahtevati vrnitev davka na promet nepremičnin le, če se pogodba o prenosu nepremičnine razdre po volji strank, preden je opravljen prenos na novega pridobitelja ali če jo sodišče z odločbo izreče za neveljavno in v primeru, če pogodba o prenosu nepremičnine ni mogoče izpolniti.
Sodba U 630/93-11 Vrhovno sodišče Upravni oddelek 25.05.1994 davek od dobička iz kapitala - prodaja stanovanja - osnova za odmero (valorizirana vrednost brez popusta) Pri ugotavljanju osnove za odmero davka od dobička iz kapitala, doseženega s prodajo stanovanj, pridobljenih na podlagi prodaje družbenih stanovanj, davčni organ ne more upoštevati pogodbene prodajne cene, če je ta nižja od valorizirane vrednosti stanovanja v času pridobitve brez upoštevanja popusta.
Sodba U 728/93-6 Vrhovno sodišče Upravni oddelek 08.06.1994 davek od dobička iz kapitala - prodaja stanovanja pod ugodnimi pogoji - posledice nedoseganja tržne cene prodanega stanovanja Pri odmeri davka od dobička, doseženega s prodajo stanovanja, pridobljenega pod ugodnejšimi pogoji po določbah stanovanjskega zakona, davčni organ, glede na določbo 2. odstavka 53. člena zakona o dohodnini, lahko vedno, kadar meni, da pogodbena prodajna cena ne ustreza tržni ceni stanovanja, ugotavlja prometno vrednost stanovanja v odmernem postopku.
Sodba U 629/93-4 Vrhovno sodišče Upravni oddelek 19.05.1994 davek od dohodkov iz dejavnosti - pogoji za znižanje davčne osnove Obrtnik, ki ne vodi knjige osnovnih sredstev na predpisanih obrazcih, ni upravičen do znižanja davčne osnove.
Sodba U 717/94-2 Vrhovno sodišče Upravni oddelek 11.05.1994 davek na dobiček iz kapitala - valorizacija vrednosti prodane hiše - davčna osnova - neobrazložena odločba Tožena stranka v utemeljitvi izpodbijane odločbe ni navedla, kako je s pomočjo valorizacijskega indeksa izračunala vrednost prodane hiše v letu 1992 glede na leto 1990. Sodišče je zato izpodbijano odločbo na podlagi 2. odstavka 209. člena ZUP odpravilo.
Sodba U 840/92-4 Vrhovno sodišče Upravni oddelek 11.05.1994 denacionalizacija zemljišč, odvzetih z javno dražbo zaradi neplačanih davkov - pravna podlaga denacionalizacije Izterjave davčnih zaostankov z javno dražbo ni mogoče šteti med ukrepe za denacionalizacijo premoženja po 3., 4. in 5. členu ZDen.
Sodba U 660/93-8 Vrhovno sodišče Upravni oddelek 11.05.1994 davek na dobiček iz kapitala - določitev osnove za odmero davka - valorizacija vrednosti nepremičnine - pravna podlaga Tožena stranka v utemeljitvi odločbe ni navedla, kako je s pomočjo valorizacijskega indeksa obračunala vrednost prodane hiše v letu 1992 glede na leto 1990. Sodišče je zato izpodbijano odločbo na podlagi 2. odstavka 209. člena ZUP odpravilo.
Sodba U 1164/92-4 Vrhovno sodišče Upravni oddelek 02.02.1994 davek od dobička iz kapitala - odmera davka pri prodaji stanovanja - vpliv prodajne cene iz pogodbe na davčno osnovo Pri odmeri davka od dobička, doseženega s prodajo stanovanja, ki ga je davčni zavezanec odkupil pod ugodnejšimi pogoji po določbah stanovanjskega zakona, davčni organ pri ugotavljanju davčne osnove ne more upoštevati prodajne cene iz pogodbe, če je ta nižja od valorizirane vrednosti stanovanja v času pridobitve brez upoštevanja popusta.
Sodba U 984/92-6 Vrhovno sodišče Upravni oddelek 03.02.1994 davek od dohodkov iz dejavnosti - pojem priložnostnega opravljanja storitev Izvajanja organiziranega opravljanja določene vrste storitev velikemu številu udeležencev zaradi pridobivanja dobička ni mogoče šteti za priložnostno opravljanje storitev v smislu 3. alineje 1. odstavka 13. člena zakona o dohodnini (Uradni list RS, št. 48/90 in 34/91), temveč za gospodarsko dejavnost v smislu 2. odstavka 32. člena istega zakona.
Sodba U 133/93-5 Vrhovno sodišče Upravni oddelek 24.03.1994 davek od dobička iz kapitala - prodaja stanovanja - ugotavljanje nove vrednosti stanovanja Prodajalec nepremičnine je dolžan plačati davek od dobička iz kapitala od v odmernem postopku ugotovljene vrednosti, če je nepremičnino prodal ceneje, kot bi jo lahko.
Sodba U 252/93 Vrhovno sodišče Upravni oddelek 09.02.1994 davek od dobička iz kapitala - valorizacija prodajne cene - razlogi - odmera davka Če prodajna cena zemljišča, določena v pogodbi, ne ustreza ceni zemljišča, ki bi se dala doseči v prostem prometu v času prodaje, se za ugotavljanje davčne osnove upošteva kot prodajna cena v odmernem postopku ugotovljena vrednost zemljišča. Če zemljišče leži v območju, kjer je po PUP gradnja dopustna in je cenilec zemljišče ocenil kot stavbno zemljišče, davčna zavezanka ne more uspeti z ugovorom, da bi moralo biti zemljišče ocenjeno kot kmetijsko zemljišče.
Sodba U 94/93-5 Vrhovno sodišče Upravni oddelek 14.04.1994 uvoz cigaret iz Hrvatske - carinski postopek - odmera prometnega davka - uporaba neveljavnega zakona Za cigarete, uvožene 29.1.1992 se zakon o začasnih ukrepih o davku od prometa proizvodov in storitev (Uradni list SFRJ, št. 4/91) ne more več uporabiti, ker je 25.1.1992 nehal veljati, glede na določbo 89. člena zakona o prometnem davku (Uradni list RS, št. 4/92).
Sodba U 92/93-4 Vrhovno sodišče Upravni oddelek 14.04.1994 uvoz cigaret iz Hrvatske - carinski postopek - odmera prometnega davka - temeljni prometni davek Za cigarete, uvožene iz R Hrvatske se za čas veljavnosti zakona o začasnih ukrepih o davku od prometa proizvodov in storitev (Uradni list SFRJ, št. 4/91) plačuje 65% temeljni prometni davek.